P-klubi

Fuksisitsien jatkot Doriksessa 8. syyskuuta klo 22.00 alkaen
2022-09-08 22:00 (Europe/Helsinki)
P-klubin fuksisitsien jatkot löytyvät tänä vuonna yökerho Doriksesta!
Nämä bileet ovat avoimet kaikille, joten koko klubi ja kaverit ovat tervetulleita juhlimaan!

MITÄ: P-klubin fuksisitsien jatkot
MISSÄ: Yökerho Doris
MILLOIN: 8.9. kello 22 alkaen
MIKSI: Koska bileet!

Sivuaineinfo 12. syyskuuta klo 15 Pub1-salissa
2022-09-12 15:00 | Publicum, Assistentinkatu 7, 20500, Finland
P-klubi järjestää fukseille sivuaineinfon auttamaan sivuaineen valinnassa. Infossa kopot ja vanhemmat klubilaiset esittelevät sivuaineitaan, kuten tekoälyn opintokokonaisuutta ja Pohjois-Amerikan tutkimusta. Tilaisuudessa on tarjolla myös purtavaa!

EUK vs. P-klubi – ystävyysottelu Helsingissä 15. syyskuuta klo 12.30
2022-09-15 12:30
P-klubin ja Eduskunnan urheilukerhon välinen jalkapallo-ottelu pelataan jälleen! Ottelu järjestetään 15.9. kello 12.30 ja se pelataan sekajoukkuein Töölön pallokentällä 11 vs. 11. Jokainen klubilainen on tervetullut pelaamaan, mutta toki myös kannustusjoukot ovat enemmän kuin tervetulleita!
Ottelun jälkeen käydään syömässä Musiikkitalon opiskelijaravintolassa.

Kello 14.30 P-klubi otetaan vierailulle eduskunnan tiloihin, jossa viestintäasiantuntija Rami Kurth kertoo eduskunnan kansliasta työpaikkana. Tämän jälkeen kansanedustajilta saadaan katsaus politiikan syksyyn. Näkemyksiä tullaan kuulemaan niin opposition kuin hallituksen puolelta.

Tapahtuma on ilmainen, mutta matkat ovat omakustanteisia. Ilmoittautumisen yhteydessä voi varata itselleen Onnibus-lipun, jolla pääsee Kampin kauppakeskukseen. Bussikyyti lähtee Turun linja-autoasemalta kello 9.15 ja saapuu Helsingin Kamppiin kello 11.35 Töölön pallokentälle matkaa jää noin 3 kilometriä. Bussit kulkevat Kampin lähiliikenneterminaalilta kätevästi lähelle Töölön pallokenttää. Paluumatka on varattava itse.

Tule siis mukaan taistelemaan syksyn kovimpaan jalkapallo-otteluun tai kannustamaan klubi voittoon sekä vierailemaan eduskuntaan!

Linkki Facebook-tapahtumaan: https://fb.me/e/6v4fnDNr5

Walpon uusien ilta torstaina 15. syyskuuta klo 17.00 Proffan kellarissa
2022-09-15 17:00
Jos tahdot tietää, mitä tapahtuu P-klubin oman äänenkannattajan Walpon toimituksessa, saavu Proffan kellariin 15. syyskuuta klo 17.00! Uusien ilta on matalan kynnyksen tapahtuma, jossa toimituskuntalaiset kertovat siitä, millaista viisi kertaa vuodessa ilmestyvän ainejärjestölehden tekeminen oikein on. Tule paikalle keskustelemaan, kyselemään ja ottamaan selvää, voisiko Walpon toimituskuntaan liittyminen olla elämää rikastuttava asia juuri sinulle! Uusien iltaan saapuminen ei vielä sido minkäänlaiseen toimintaan, vaan tarkoitus on tutustuttaa Walpon toiminnasta kiinnostuneille, mitä mahdollisuuksia Walpossa on mahdollisuus tehdä!

Mikäli et pääse paikalle, tai sinulla on muuten kysyttävää Walpon toimintaan liittyen, voit ottaa yhteyttä sähköpostitse walpolehti@gmail.com

Syksyn jäsenistösitsit klo 18 alkaen Q-talolla
2022-09-27 18:00 | Q-talo, Nummenpuistokatu 2, Turku, Varsinais-Suomi, 20540, Finland
Syksyn parhaimmat sitsit eli syksyn jäsenistösitsit on täällä!
Jässyt järjestetään tiistaina 27.9. Q-talolla klo 18 alkaen. Pukukoodina jässyillä toimii tuttuun tapaan haalarit. Ensisijaisesti jässyt on tarkoitettu vanhemmille opiskelijoille.

Yliopistovalmennuksen uusien ilta toimistolla klo 17.00
2022-10-06 17:00
Kiinnostaako työkokemus yritystoiminnasta? Haluatko laittaa oman luovuutesi peliin markkinointipäällikkönä tai kartuttaa taloushallinnon kokemusta talouspäällikkönä? YOV rekrytoi kaudelle 2022-23 toimitusjohtajaa, sekä toimihenkilöitä henkilöstö-, kurssi-, talous-, markkinointi- ja tietohallintotiimeihin.

YOV järjestää uusien illan P-klubin toimistolla 6.10. klo 17.00. Matalan kynnyksen tapahtumassa pääset kuulemaan tarjoamistamme monipuolisista mahdollisuuksista sekä kuulemaan, millaista valmennuskursseja tuottavan yrityksen toiminta oikeasti on. Jos olet vähääkään kiinnostunut toiminnastamme ja haluaisit mahdollisesti lisätietoa yrityksestämme ja sen henkilöistä, saavu paikalle! Uusien illassa pääset juttelemaan aiemman kauden toimijoiden kanssa sekä keskustelemaan eri pesteistä YOV:n toimitusjohtajan sekä hallituksen kanssa. Uusien iltaan osallistuminen ei sido sinua vielä mihinkään, vaan tarkoituksenamme on tutustuttaa aiheesta kiinnostuneet yhtiömme toimintaan ja tarjoamiimme mahdollisuuksiin!

Jos et itse pääse paikalle tapahtumaan, tai sinulla on muuta kysyttävää toiminnastamme, ota rohkeasti yhteyttä hallituksen puheenjohtajaan Ronja Rantalainen (rerant@utu.fi) tai toimitusjohtajaan Shpejtim Zhitiaan (shpejtim.s.zhitia@utu.fi).

Lisäksi YOV päivystää toimistolla torstaina 6.10. tuttuun tapaan kello 12-14. Tervetuloa kahvittelemaan ja kyselemään toiminnasta tai muuten vaan seurustelemaan.

Fuksien Haalaritentti Kampuskappelissa klo 17.00
2022-10-10 17:00
Arvon fuksit! Edessänne on vielä viimeinen koitos ennen kuin saatte vetää yllenne Sinisen Ykseyden tunnusmerkin, eli lehvien koristamat siniset haalarit. Haalaritentissä todistatte syksyn aikana kerrytetyt tietonne ja taitonne P-klubista.

Tenttimateriaalina toimii 45-vuotisjuhlajulkaisu, joka kannattaa kahlata huolella läpi ennen tenttiä. Lisäksi tenttialueeseen kuuluvat tilaisuuden alussa pidettävät esitelmät P-klubista ja sen perinteistä sekä yhteistyöjärjestöistä.

Saavu siis maanantaina 10.10. Kampuskappeliin klo 17 mukanasi kattava tietämys tenttimateriaalista! Mukaan tulee ottaa myös kirjoitusvälineet. Lisäksi vyöstä on suurta apua haalarien särmäämisessä.

Ompeluseura P-klubin toimistolla klo 16.00
2022-10-11 16:00
P-klubin ompeluseura kokoontuu toimistolle tiistaina 11.10. klo 16 alkaen ompelemaan haalarimerkkejä! Saavu paikalle, jos kiva seura ja kokeneempien merkkiompelijoiden apu kiinnostaa. Mukaan tarvitset vain omat ompeluvälineet ja tietenkin haalarit. Ompeluseuraan ovat tervetulleita kaikki akateemisesta iästä riippumatta!

Kostajaiset klo 16 alkaen Laitospuistossa
2022-10-12 16:00 | Laitospuisto
Mitä yhteistä on kyltereillä, sukat ja sandaalit -yhdistelmällä ja tarjoilijan huonostikohtelulla?

Nyt on aika paljastaa ne asiat, jotka nostattavat ihokarvasi pystyyn ja saavat sinut kääntymään kannoillasi! Kostajaisten teema on Red Flags – ne varoitusmerkit joita joudumme jokainen kohtaamaan ihmissuhteiden viidakossa. Pukeudu siis ryhmäsi kanssa teeman mukaisesti ja päästä patoumasi purkautumaan!
Kostajaiset ovat OPM

MITÄ?: Kostajaiset
MISSÄ?: Alkaa Laitospuistosta
MILLOIN?: 12.10. klo 16 alkaen
MIKSI?: Jos olet fuksi: Voi sitä riemua, kun pääset kostamaan kokemasi vääryydet ja näyttämään mistä meidät on tehty! Akateemisesti vanhempi: Kukaan ei halua olla sellaisen nössön kaveri, joka ei saapunut kostajaisiin…

Syksyn laivaseminaari 16.10.
2022-10-16 08:45 - 2022-10-17 07:35
Puolen vuoden odotuksen jälkeen pääsemme taas Itämeren aalloille! Matka alkaa 16.10. klo 8.45 M/S Viking Line Glorylla.

Vuosijuhlatoimikunnan kokous klo 17 alkaen toimistolla
2022-10-18 17:00 | Toimisto, Rehtorinpellonkatu 4B, Turku, 20500, Finland
Marraskuu ja sen myötä P-klubin vuosijuhlat lähestyvät kovaa vauhtia. Vuosijuhlatoimikunnan on aika kokoontua vielä kerran ideoimaan ja käymään läpi valmistelujen tilannetta.

Saavuthan toimistolle 18.10. klo 17 sukeltamaan vujuhuuman syvään päätyyn!

Vuosijuhlien tanssiharjoitukset klo 17 alkaen Turku-salissa
2022-10-24 17:00 | Turku-sali, Rehtorinpellonkatu 4A, Turku, Finland
Onko vanhojen tansseissa opitut askeleet ruosteessa? Haluatko päästä loistamaan tanssitaidoillasi vuosijuhlien parketilla? Jos vastasit kyllä, niin tässä on sinulle oiva tilaisuus tulla harjoittelemaan tansseja rennossa seurassa!
Vuosijuhlilla tanssittavia tansseja, kuten valssia, tangoa sekä foxia, on mahdollista tulla opettelemaan maanantaina 24.10. klo 17.00 alkaen Turku-saliin (Rehtoripellonkatu 4A, 2. krs.). Mukaan tarvitset vain avoimen mielen.

Haluatko hallitukseen klo 18.00 toimistolla ja Proffan kellarissa
2022-10-25 18:00 | Toimisto, Rehtorinpellonkatu 4B, Turku, 20500, Finland
Kiinnostaako sinua hallitustoiminta? Haluatko olla mukana kehittämässä klubilaista toimintaa? Tule kuulemaan lisää hallituspesteistä toimistolle & Proffan kellarin kabinettiin tiistaina 25.10. klo 18 alkaen!

Yhdistyksen hallituksen ja toimijat valitsee 24.11. pidettävä syyskokous, jossa paikalla oleva jäsenistö päättää miten pestit täytetään

Jakaudumme pestien mukaan toimistolle sekä Proffan kellarin kabinettiin, jotta kaikki halukkaat mahtuvat paikalle. Paikalla on kaikkien 13 hallituspestin lisäksi P-klubin toimijat: Walpon päätoimittajat, ISHA:n, Holin, Thy:n sekä Indexin edustajat. Tule siis matalalla kynnyksellä tutustumaan hallitustoimintaan!
HUOM! Iltaan osallistuminen ei sido vielä mihinkään

P-klubin väittelyilta klo 18.00 toimistolla
2022-10-26 18:00 | Toimisto, Rehtorinpellonkatu 4B, Turku, 20500, Finland
Nyt on tullut aika harjoittaa retorisia taitojanne, sillä 26.10. klo 18.00 P-klubi kokoontuu toimistolla väittelyillan nimissä!
Illan aikana selviää kuka on klubin paras oraattori, ja tämä henkilö saa suuren kunnian lisäksi kiertopalkinnon koristelemaan asuntoaan. Mikäli väitteleminen jännittää voi myös tulla pelkästään yleisöön seuraamaan mehukasta keskustelua.
Väittelyn aiheet ovat kevyitä ja liikkuvat laidasta laitaan, ja niihin pääsee vaikuttamaan tapahtumaa edeltävissä päivystyksissä. Tule siis päivystykseen ehdottamaan parhaat/hauskimmat ideasi.
Tapahtuma on täysin päihteetön, ja paikan päällä on tarjolla pientä purtavaa.

SF Futsal klo 15.00 Educariumin liikuntasalissa
2022-10-27 15:00 | Educarium, Assistentinkatu 5, Turku, 20014, Finland
P-klubi ja SF-Klubben järjestävät syksyn odotetuimman urheilutapahtuman, kun joukkueet taistelevat jälleen vuosittaisesta futsalmestaruudesta. Onko uusi aikakausi syntynyt ja jatkaako klubi hallitsevana mestarina vai palaako SF-klubben takaisin mestariksi viime vuoden tappion jälkeen?
Tule siis torstaina 27.10. Educariumiin taistelemaan tai kannustamaan omiasi suuressa mittelössä! Ottelua voi seurata myös SF-klubbenin instagram-livestä. Kamppailu alkaa kello 15.00, peliajan pituus on 2×20. Ottelu pelataan normaalein futsal-säännöin.
Ottelun jälkeen pidetään epäviralliset jatkot Proffan kellarissa klo 18:00, jossa voidaan käydä läpi ottelun epäselviä tilanteita ja lopulta todeta, että tuomari on puusilmä.

Mitä: P-klubi vs. SF-Klubben Futsal + jatkot
Missä: Educariumin liikuntasali, josta Proffan kellari.
Milloin: Torstaina 27.10. klo 15.00 – 15.45

YOV:n keskusteluilta klo 18.00 alkaen Toimistolla
2022-10-31 18:00 | Toimisto, Rehtorinpellonkatu 4B, Turku, 20500, Finland
Tervetuloa keskustelemaan Yliopistovalmennuksen tulevaisuudesta 31.10. klo 18.00 P-klubin toimistolle! Kiinnostuneilla klubilaisilla on nyt mahdollisuus tulla ilmaisemaan mielipiteensä Yliopistovalmennuksen jatkosta. Keskusteluiltaan voi osallistua matalalla kynnyksellä!

Vuosijuhlien askartelu klo 17 alkaen toimistolla
2022-11-01 17:00 | Toimisto, Rehtorinpellonkatu 4B, Turku, 20500, Finland
Ennen vuosijuhlia on aika virittäytyä tunnelmaan vujuaskartelun merkeissä. Tervetuloa toimistolle valmistelemaan vujujen ja silliksen visuaalista ilmettä sekä fiilistelemään vujuviikon tunnelmaa!

Nähdään toimistolla 1. marraskuuta klo 17!

P-klubi XLVII
2022-11-04 18:00
Tervetuloa viettämään Turun yliopiston Politiikan tutkimuksen klubi ry:n 47. vuosijuhlia perjantaina 4.11. Kårenille (Hämeenkatu 22). Juhlallisuudet alkavat kutsuvieraille tarkoitetulla cocktail-tilaisuudella kello 18.00. Pääjuhla alkaa samassa rakennuksessa kello 19.00. Pääjuhlan jälkeen bussit kuljettavat juhlakansan jatkoille Kirkkotielle noin klo 00.30 alkaen. Jatkoille ovat tervetulleita myös ne jäsenet, jotka eivät osallistu pääjuhlaan.
Seuraavana päivänä lähdemme viettämään akateemista silliaamiaista salaiseen paikkaan X. Bussikuljetus sillikselle lähtee Assarin ullakon edestä (Rehtoripellonkatu 4 A) tasan kello 10.00. Olethan ajoissa paikalla, sillä bussit eivät odota!
Sillikselle on mahdollista osallistua, vaikka ei osallistuisikaan vuosijuhlien pääjuhlaan. Tässä tapauksessa ilmoittauduthan suoraan sähköpostitse festikset@gmail.com.

P-klubin vuoden 2023 TOSU-ilta klo 17.00 toimistolla
2022-11-07 17:00, 2022-11-09 17:00 | Toimisto, Rehtorinpellonkatu 4B, Turku, 20500, Finland
Toimintasuunnitelma on yhdistyksen ja hallituksen ohjenuora, jossa määritellään tapahtumat, toimenpiteet ja muut asiat, joita yhdistyksen ja sen hallituksen tulee toteuttaa toimintavuoden aikana.

Toimintasuunnitelma ja talousarvio hyväksytään yhdistyksen sääntömääräisessä syyskokouksessa torstaina 24. marraskuuta. Toivomme, että kiinnostuneet tulevat paikalle toimistolle linjaamaan toimintasuunnitelmaa suunnitteluiltoihin, jotta itse syyskokous olisi vaivattomampi. Toimintasuunnittelman muokkaaminen on toki mahdollista myös syyskokouksessa.

Tervetuloa suunnittelemaan P-klubin toimintaa vuodelle 2023!

Syksyn liikuntaekskursiolla luvassa värikuulasotaa!
2022-11-08 17:30
Kauan odotettu liikuntaekskursio järjestetään jälleen! Nyt on ainutlaatuinen mahdollisuus kokea paintball elämys pohjoismaiden suurimmalla sisäpeliareenalla, jossa tilaa on 1500 neliön verran. Kaupunkitaisteluareenalta löytyy linja-autoja, kerrostaloja sekä aidot savutehtosteet. Kuulia on käytössä rajattomasti. Ammu niin paljon kuin ehdit!

Tapahtuma järjestetään tiistaina 8.11. osoitteessa: Kairiskulmantie 16, 20760 Piispanristi. Peliaikaa on 1,5h. Mukaan mahtuu nopeimmat 23 henkilöä. Tapahtuma on päihteetön.

Ilmoittautuminen alkaa huomenna 19.10. klo 12.00. Lisätietoja tapahtumasta sekä ilmoittautumisen löydätte liikuntaekskursion

MITÄ: P-klubin liikuntaekskursio
MISSÄ: Pohjoismaiden suurimmalla sisäpeliareenalla (Kariskulmantie 16, 20760 Piispanristi)
MILLOIN: Tiistaina 8.11. kello 17.30
MITÄ MAKSAA: Vain 25 €

Rapusitsit kello 19:00 alkaen @K
2022-11-10 19:00
SF-klubben ja P-klubi pääsevät vuosien tauon jälkeen sitsaamaan yhdessä 10.11.! Näitä legendaarisia sitsejä et halua jättää välistä, ilmoittaudu kuitenkin nopeasti, paikkoja on rajattu määrä!

Ilmoittautuminen alkaa 27.10. kello 12:00 (aikaisempia ei hyväksytä!) ja päättyy 3.11. kello 12:00
Linkki ilmoittautumiseen löytyy Facebook-tapahtumasta.

MITÄ: Rapusitsit
MILLOIN: 10.11. kello 19:00, ovet 18:30
MISSÄ: K, lisätietoa lähempänä
MITÄ MAKSAA: 13€/15€
MIKSI: P-KLUBI <3 SF-KLUBBEN

P-klubin työelämäilta klo 19 alkaen Pub3 salissa
2022-11-15 19:00 - 21:00 | Publicum, Assistentinkatu 7, 20500, Finland
Se tulee taas – perinteinen P-klubin työelämäilta! Syksyn hämärtyessä ja iltojen kylmetessä on jälleen aika päästä tutustumaan P-klubin menneiden vuosien opiskelijoihin ja kuulemaan heidän kokemuksiaan työelämästä.

Työelämäilta järjestetään Publicumilla salissa Pub3 tiistaina 15.11. klo 19 alkaen.

Aiempien vuosien tapaan tapahtuma toteutetaan speed dating -muotoisena. Opiskelijoista muodostetaan ryhmiä, jotka kiertävät illan aikana keskustelemassa yksitellen jokaisen alumnin kanssa. Näin opiskelijat pääsevät kyselemään alumneilta juuri niitä asioita, jotka heitä askarruttavat ja kiinnostavat työllistymisessä ja työelämässä. Tämän jälkeen tarjolla on pientä syötävää ja juotavaa ja opiskelijoilla on mahdollisuus jatkaa keskustelua alumnien kanssa.

Viimeinen ehtoollinen fukseille klo 18 Turku-salissa
2022-11-16 18:00 - 20:00 | Turku-sali, Rehtorinpellonkatu 4A, Turku, Finland
Fuksisyksy on edennyt loppupuolelle, mikä tarkoittaa, että virallinen tuutorointikin lähenee vääjäämättä loppuaan – kasteet on saatu, haalarit ansaittu ja syksyn koettelemukset kostettu. Me tuutorit haluamme kuitenkin vielä kerääntyä yhteen viettämään iltaa teidän fuksien kanssa Viimeisen ehtoollisen merkeissä!

Ehtoollista vietetään Turku-salissa keskiviikkona 16.11. klo 18–20. Luvassa on pientä (salaista) ohjelmaa, syötävää ja rentoa illanviettoa. Tapahtuma on päihteetön, mutta halutessaan iltaa voi jatkaa Proffan kellarissa.

P-Lexien alkuralli kello 18:00 alkaen Kirkkotiellä
2022-11-22 18:00 | Lex Kirkkotie, Kirkkotie 15-19, Turku, 20540, Finland
Tapahtumaan ilmoittaudutaan pareittain, joista muodostetaan paikan päällä 4 hengen ryhmät. Näissä ryhmissä kilpaillaan erilaisissa hauskoissa lajeissa ja illan päätteeksi kruunataan alkurallin paras tiimi!

Rallien jälkeen iltaa jatketaan virallisessa P-Lex tapahtumassa, josta infoa lisää myöhemmin

Ilmoittautuminen tehdään pareissa, joten etsithän itsellesi myös rallikaverin! Huom. toinen parin jäsen ilmoittaa molemmat!
Ilmoittautuminen aukeaa ma 14.11. kello 14 Kide-appissa!

P-Lexien alkuralli kello 18:00 alkaen Kirkkotiellä
2022-11-22 18:00 | Lex Kirkkotie, Kirkkotie 15-19, Turku, 20540, Finland
Tapahtumaan ilmoittaudutaan pareittain, joista muodostetaan paikan päällä 4 hengen ryhmät. Näissä ryhmissä kilpaillaan erilaisissa hauskoissa lajeissa ja illan päätteeksi kruunataan alkurallin paras tiimi!

P-Lexit kello 22:00 alkaen Fortessa!
2022-11-22 22:00 | Forte, Kristiinankatu 8, Turku, Varsinais-Suomi, Finland
Lex ja P-klubi pääsevät taas yhdessä näyttämään miten juhlitaan, kun Forte avaa ovensa sini-puna-haalarikansalle!

MITÄ: P-LEXIT
MISSÄ: Forte
MILLOIN: 22.11. klo 22:00 alkaen
KUI PAL: 3€
MIKSI: Koska ikoninen tapahtuma

P-klubin sääntömääräinen syyskokous klo 16.00 Turku-salissa
2022-11-24 16:00 | Turku-sali, Rehtorinpellonkatu 4A, Turku, Finland
Tervetuloa Turun yliopiston Politiikan tutkimuksen klubi ry:n sääntömääräiseen syyskokoukseen!

Kokouksessa käsitellään yhdistyksen sääntömääräiset asiat, kuten hyväksytään vuoden 2023 toimintasuunnitelma, talousarvio sekä valitaan ensi vuoden hallitus ja toimijat. P-klubin jäsenet voivat etukäteen yksin tai yhdessä valmistella ja esittää kirjallisia ponsia eli toimenpide-ehdotuksia alkavan vuoden hallitukselle.

Viini ja valitus -ilta klo 16.30 toimistolla
2022-11-28 16:30 | Toimisto, Rehtorinpellonkatu 4B, Turku, 20500, Finland
Klubilaiset ja kopot kerääntyvät 28.11. valittamaan syksyn luentokursseista P-klubin toimistolle. Viinin ja valituksen tavoitteena on kerätä palautetta opetushenkilökunnalle ja keskustella myös muista kopoiluun liittyvistä aiheista. Tarjolla on tapahtuman nimen mukaisesti viiniä ja pientä naposteltavaa. Tervetuloa nauttimaan kurjuudesta!

Neighbours From Hell kello 18:00 alkaen toimistolla
2022-11-29 18:00 | Toimisto, Rehtorinpellonkatu 4B, Turku, 20500, Finland
On taas aika juhlia (v)ihastuttavien naapureidemme kanssa, sillä legendaariset Neighbours from Hell -toimistobileet tulevat! Tällä kertaa kekkerit järjestetään Kannan, Kritiikin, ELSAn ja P-klubin voimin 29.11. klo 18 toimistoillamme.

Näissä kekkereissä pääset tutustumaan naapureihisi ja heidän toimistoihinsa. Illan aikana järjestetään myös perinteinen viestikilpailu, joten tule siis siivittämään tai kannustamaan ainejärjestösi voittoon!

MITÄ?: Neighbours From Hell
MISSÄ?: Rehtorinpellonkatu 4B, toimistot
MILLOIN?: 29.11. klo 18 alkaen
MITÄ MAKSAA?: Ei mitään!
PUKUKOODI? Haalarit
MIKSI? Naapurit tutuksi!
